tiedostomuotoihin. Kaikissa paikkatietokannoissa ei ole kuvattu paikannimien kulttuurista tietoutta eli saamelaisten paikannimiin liittyvää perinteistä tietoa.

Perinteistä tietoa ei kuitenkaan kerätä systemaattisesti ja työtä vaikeuttaa rahoituksen, koordinoinnin, vastuiden ja asianmukaisen koulutuksen puute. Perinteisen tiedon kerääminen ei yksistään riitä säilyttämään perinteistä tietoa, tapoja ja innovaatioita biodiversiteettisopimuksen edellyttämällä tavalla vaan tietoa pitää myös palauttaa saamelaisyhteisölle takaisin. Perinteisen tiedon keräämiseen, tallentamiseen ja tiedon käyttämiseen liittyvät eettiset ja omistusoikeuteen liittyvät kysymykset. Saamelaisten luonnon monimuotoisuuteen liittyvä perinteinen tieto on osa saamelaista kulttuuriperintöä, -omaisuutta, perinteisiä elinkeinoja ja kieltä. Perinteisen tiedon tallentaminen ei saa johtaa perinteisen tiedon hyödyntämiseen vastoin saamelaisyhteisön tahtoa ja perinteistä tietoa tulee pystyä säilyttämään saamelaisyhteisön sisällä. Perinteisen tiedon tietokannat voivat kuitenkin toimia apuna perinteisen tiedon säilyttämiseksi, elvyttämiseksi ja palauttamiseksi.

Työryhmän raportissaan esittämien suositusten ja toimenpide-esitysten tarkoituksena on estää saamelaisen luonnon monimuotoisuuteen liittyvän perinteisen tiedon, tapaoikeuden ja perinteisen luonnonkäytön uhanalaistuminen ja säilyttää saamelaisten kotiseutualueen luonnon monimuotoisuus kulttuurisesti kestävällä tavalla myös tuleville sukupolville.

## 3. Työryhmän tehtävät

## 3.1. Suomen luonnon monimuotoisuuden suojelun ja kestävän käytön kansallinen strategia ja toimintaohjelma

Valmistella Suomen luonnon monimuotoisuuden suojelun ja kestävän käytön kansallisen strategian ja toimintaohjelman 2006 - 2016 tarkoittamia alkuperäiskansojen perinnetietoa koskevia toimenpiteitä.

Valtioneuvosto hyväksyi Luonnon monimuotoisuuden suojelun ja kestävän käytön strategian (biodiversiteettistrategia) vuosille 2006 - 2016 joulukuussa 2006. Strategian lisäksi julkaistiin ympäristöministeriön johdolla yhteistyössä keskeisten ministeriöiden ja sidosryhmien kanssa valmisteltu toimintaohjelma (biodiversiteettitoimintaohjelma), jossa määriteltiin 110 toimenpidettä strategian toimeenpanemiseksi. Kansallinen biodiversiteettistrategia ja -toimintaohjelma ohjaavat Suomen yleissopimukseen liittyvien sitoumuksien toimeenpanoa.

Strategiassa ei ole kirjauksia, jotka koskevat saamelaisten luonnon monimuotoisuuteen liittyvää perinteistä tietoa. Saamelaisten kotiseutualueen luonnon erityispiirteitä käsitellään strategian Keskeiset haasteet: Tunturit Päämäärä 1. Luonnon kohdassa ja strategian kohdassa monimuotoisuuden suojelun ja hoidon tehostaminen Saamelaisten esitetään kannanotto: " kotiseutualueen maankäyttöä koskevat ratkaisut saattavat muuttaa ohjauskeinojen soveltamisen periaatteita suurimmalla osalla tunturialueitamme. Tässä yhteydessä tulee erityisen tärkeäksi toteuttaa luonnon monimuotoisuutta koskevan yleissopimuksen edellyttämät alkuperäiskansoja koskevat velvoitteet Suomessa ".

Toimintaohjelmassa monimuotoisuus Toimintaohjelmassa monimuotoisuus alkuperäiskansa-asioita käsitellään omassa luvussa " ja saamelaiset alkuperäiskansana " ja siinä asetetaan tavoitteeksi edistää saamelaisten perinteisen elämäntavan ja kulttuurin sekä sitä ylläpitävän pohjoisen luonnon monimuotoisuuden ylläpitoa ja säilymistä saamelaisten kotiseutualueella. Tavoitteen toteuttamiseksi esitetään kolme toimenpidettä: